Missatge: Remenant papers vells, n'he trobat un de l'any 1979: un programa molt curt —17 línies, quasi totes d'un sol byte— que vaig escriure amb un sistema informàtic de l'època.M'és difícil apreciar si serà fàcil o difícil de dexifrar per terceres persones, ja que en veure'l he recordat immediatament què feia, però crec que és un petit problema d'investigació que pot ser interessant, una mica com dexifrar una inscripció antiga en una llengua que no coneixem però que d'alguna manera s'assembla a altres posteriors.Les qüestions són:Què calculen aquestes línies i per què?(La primera de les qüestions és força informàtica, però la segona la veig més com de ciència, per això ho escric en aquest apartat)

Resposta: A veure si no m'equivoco gaire (però tenint en compte que això té més anys que jo... ). Sembla que en un principi l'usuari introdueix un nombre (4), aleshores el programa el manipula (1/x i després en fa l'arrel) i després agafa el nombre altre cop. El LBL no acabo d'entendre què fa, sembla label de l'anglès etiqueta... però ni idea. Després fa més càlculs, que són molt semblants als primers, però crec que amb la variable Y, i finalment compara la variable X amb la Y i dóna el resultat. No sé perquè podria servir... Analitzar la velocitat de desintegrament de dues substàncies diferents (ho dic per l'1/x)? O alguna cosa relacionada amb creixements de bacteries o coses així? La última línia no sé perquè pot servir. Bé, no n'hauré encertat ni una però l'important és participar